ຄະນະຜູ້ແທນອົງການໄອຍະການປະຊາຊົນສູງສຸດ ຫວຽດນາມ ຢ້ຽມຢາມ ຈີນ
ໃນການຢ້ຽມຢາມ ແລະ ເຮັດວຽກຢູ່ຈີນ, ຕອນບ່າຍວັນທີ 23/4, ຢູ່ນະຄອນຫຼວງ ປັກກິ່ງ, ທ່ານເລມີງຈີ໋, ຫົວໜ້າອົງການໄອຍະການປະຊາຊົນສູງສຸດ ຫວຽດນາມ ໄດ້ເຈລະຈາກັບທ່ານ ຈ໋າວຈຽນໝີນ, ຫົວໜ້າອົງການໄອຍະການປະຊາຊົນສູງສຸດ ຈີນ. ກ່ຽວກັບການຜັນຂະຫຍາຍຂໍ້ຕົກລົງຮ່ວມມືລະຫວ່າງອົງການໄອຍະການປະຊາຊົນສູງສຸດ 2 ປະເທດ, ທ່ານເລມີງຈີ໋ ໃຫ້ຮູ້ວ່າ: 2 ຝ່າຍໄດ້ສົ່ງຄະນະໄປຢ້ຽມຢາມ, ເຮັດວຽກ ແລະ ແລກປ່ຽນບົດຮຽນໃນວຽກງານເຊິ່ງກັນ ແລະ ກັນເປັນປະຈຳ. ນອກຈາກ, ບັນດາການເຄື່ອນໄຫວຮ່ວມມືຂັ້ນສູນກາງແລ້ວ, ບັນດາທ້ອງຖິ່ນ 2 ປະເທດກໍ່ມີບັນດາການເຄື່ອນໄຫວຮ່ວມມືລະອຽດ. ສ່ວນທ່ານ ຈ໋າວຈຽນໝີນ, ຢັ້ງຢືນການພົວພັນ ຈີນ - ຫວຽດນາມ ພວມຢູ່ໃນທ່າພັດທະນາອັນດີງາມ. ການພົວພັນລະຫວ່າງສອງອົງການໄອຍະການປະຊາຊົນສູງສຸດນັບແຕ່ກ່ອນມາຮອດປະຈຸບັນຍັງຄົງຮັກສາໄດ້ນ້ຳໃຈມິດຕະພາບຢ່າງເລິກເຊິ່ງ ແລະ ການພົວພັນອັນສະໜິດສະໜົມນຳກັນ.
ຫົວໜ້າອົງການໄອຍະການ 2 ປະເທດໄດ້ລົງນາມໃນບົດບັນທຶກຊ່ວຍຈຳລະຫວ່າງອົງການໄອຍະການປະຊາຊົນສູງສຸດຫວຽດນາມ ແລະ ອົງການໄອຍະການປະຊາຊົນສູງສຸດ ຈີນ.
(ແຫຼ່ງຄັດຈາກ VOV)